
Nyt Intranet: Undervisning migrationsredaktører
Cases: Byg menusektion og indholdsside

Case 1: Byg en sektionsside
Opgaven
Du skal opbygge en ny sektion om arrangementer på rådhuset.
Formålet med øvelsen er at træne, hvordan du opretter en menusektion og indstiller navigationen korrekt.
Brug oplysningerne nedenfor til at bygge siden.

Opret: Menusektion
Sidetitel:
Arrangementer på rådhuset
Overskrift:
Få hjælp til arrangementer på rådhuset
Intro:
Skriv selv en kort introtekst på maks. 40-50 ord. Brug typografien Intro.
Indstil navigationen
I navigationselementet skal du indstille roden, så den peger på den menu, du opretter.
Vigtigt: Roden bestemmer, hvilke undersider der bliver vist i venstremenuen. Hvis du peger på en forkert rod, bliver undersider fra den valgte sektion vist i stedet.



Case 2: Byg en indholdsside
Opgaven
Du skal opbygge en ny indholdsside om opsætning af arrangementer i Borgerportalen.
Formålet med øvelsen er at træne, hvordan forskellige typer indhold placeres og struktureres på en side. Du skal arbejde med tekst, FAQ/accordions, links, dokumenter, kontaktboks, SEO og governance.
Brug indholdet nedenfor til at bygge siden. Fokus er på at placere indholdet i de rigtige komponenter og udfylde de relevante indstillinger.

Sidenavn
Opsætning i Borgerportalen
Overskrift på siden
Få hjælp til opsætning af dit arrangement i Borgerportalen
Introtekst
Skal du holde et arrangement i Borgerportalen? Få overblik over lokaler, udstyr, opsætning og praktisk hjælp.
Artikeltekst
Planlæg i god tid
Brug overskriftsniveau 2.
Når du planlægger et arrangement i Borgerportalen, er det en god idé at tage stilling til den praktiske opsætning i god tid.
Overvej blandt andet, hvor mange deltagere der kommer, hvordan lokalet skal indrettes, og hvilket teknisk udstyr du får brug for.
Rådhusbetjentene kan hjælpe med den praktiske opsætning og svare på spørgsmål om faciliteterne.

FAQ
Accordion 1 – Lokale og opsætning
Hvornår skal jeg bestille opsætning?
Bestil gerne opsætningen så tidligt som muligt. Oplys dato og tidspunkt for arrangementet, forventet antal deltagere, og hvordan du ønsker lokalet indrettet.
Kan borde og stole flyttes?
Ja. Rådhusbetjentene kan hjælpe med at opstille borde og stole, så lokalet passer til arrangementet. Beskriv gerne dine ønsker på forhånd.
Hvad gør jeg, hvis noget ændrer sig?
Kontakt rådhusbetjentene, hvis dato eller tidspunkt ændrer sig, eller hvis der sker væsentlige ændringer i deltagerantallet eller den ønskede opsætning.
Accordion 2 – Teknik og praktisk hjælp
Hvilket teknisk udstyr findes der?
Du kan benytte det udstyr, der er til rådighed i Borgerportalen. Undersøg på forhånd, hvilket udstyr du skal bruge til dit arrangement.
Kan jeg få hjælp til teknikken?
Rådhusbetjentene kan hjælpe med den grundlæggende opsætning af udstyret. Har dit arrangement særlige tekniske behov, skal de aftales på forhånd.
Hvem kontakter jeg på dagen?
Hvis du får brug for praktisk hjælp i forbindelse med arrangementet, skal du kontakte rådhusbetjentene.

Linkliste
Opret en linkliste med følgende to links:
Om Borgerportalen
Link til siden med generel information om Borgerportalen (Lokationer/rådhus).
Tjekliste for arrangementer (PDF)
Upload og Link til øvedokumentet Bestillingsliste til rådhusbetjente. 
(Læg det under medier - Sandkasse)

Kontaktboks
Træk den eksisterende kontaktboks for Rådhusbetjentene ind på siden.
Kontaktboksen findes allerede og skal derfor ikke oprettes på ny.

Indstillinger
SEO – metadata
SEO-titel:
Hjælp til arrangementer i Borgerportalen
Metabeskrivelse:
Få hjælp til opsætning af arrangementer i Borgerportalen. Find information om lokaler, udstyr og praktisk hjælp fra rådhusbetjentene.
Governance
Sidejer:
Dit navn
Publiceringsdato:
Dags dato

Når du er færdig
Kontrollér, at siden indeholder sidenavn, overskrift, introtekst og artikeltekst.
Kontrollér også, at:
· FAQ'en er opdelt i to emnegrupper.
· Linklisten indeholder et link til siden om Borgerportalen og et link til dokumentet Tjekliste for arrangementer.
· Den eksisterende kontaktboks for Rådhusbetjentene er trukket ind på siden.
· Metadata under SEO er udfyldt.
· Sidejer og publiceringsdato er udfyldt.
· Du har lavet en forhåndsvisning af siden i mobilformat.
· Siden er publiceret.

